Përmet, më 02-04-2024

FTESË PËR OFERTË

**Lënda:** Realizimi i transportit, akomodimit dhe dietave për ekipin e basketbollit.

## **Projekti:** “Rinia dhe Sporti mënyra e duhur për një zhvillim të Qëndrueshëm – RinSpo”

### Përshkrimi i projektit:

Projekti “Përfshirja dhe mbështetja e të rinjëve në aktivitete sportive” zbatohet nga shoqata “Vjosa Explorer” dhe financohet nga Bashkia Përmet në kuadër të metodologjisë LOD, të aplikaur nga Programi Rajonal për Demokracinë Vendore në Ballkanin Perëndimor - ReLOaD 2.

Projekti ka si qëllim mbështetjen për disiplinat sportive basketboll, pingpong dhe alpinizëm që janë pjesë e Klubit të Sporteve të Bashkisë Përmet. Projekti synon afrimin a sa më shumë të rinjve (vajza dhe djem) në përfshirjen në këto disiplina sportive duke shprehur aftësitë dhe talentin e tyre.

Kjo do të realizohet nëpërmjet nismave në dy drejtime kryesore.

**Së pari** duke garantuar qëndrueshmërinë e këtyre disiplinave sportive nëpërmjet mbështetjes financiare për trajnerët e ekipeve të cilët japin një kontribut të pazëvendësueshëm në zhvillimin e këtyre sporteve duke ofruar eksperiencën e tyre shumëvjeçare dhe duke mbajtur gjallë traditën e krijuar ndër vite.

**Së dyti** është garantimi i pjesmarrjes në garat e ndryshme kombëtare të disiplinave sportive të cilat do të mbështeten nga projekti**.** Këto aktivitete janë të rëndësishme pasi i vendos ata në kontakt me bashkëmoshatarë të tyre nga qytete të tjera, duke u përballur dhe duke matur aftësitë me njëri-tjetrin. Në vitet e fundit, të rinjtë e komunitetit tonë kanë arritur rezultate të rëndësishme sportive në nivel kombëtar duke mbajtur lart emrin e qytetit tonë.

“**Vjosa Explorer**” është një organizatë jo-fitimprurëse e cila ka si qëllim zbatimin e politikave shtetërore dhe kombëtare në fushën e turizmit; promovimin dhe krijimi i identitetit të turizmit alternativ nëpërmjet shfrytëzimit të gjithë potencialit ekzistues turistik të vendit; zhvillimin rural si një potencial i madh për rritjen e cilësisë së jetës së komunitetit dhe zhvillimin e inisiativave për fuqizimin e komuniteteve lokale.

### Përshkrimi i shërbimit që kërkohet:

“Vjosa Explorer” në kuadër të projektit “Iniciativa për zhvillimin e aktiviteteve sportive në Bashkinë Përmet”, është e interesuar të kontraktojë shërbimin e realizimit të transportit për ekipin e basketbollit.

# SPECIFIKIMET TEKNIKE TE KERKUARA

|  |  |
| --- | --- |
|  | **Kërkohet** |
| **Formati:** | Transporti për ekipin e basketbollit Përmet, gjatë realizimit të aktiviteteve sportive në transfertë. Gjatë transfertave, ekipi përbëhet mesatarisht nga Trajneri, zv/trajneri, mjeku dhe 12 sportistë.  |
| **Periudha** | Prill-Dhjetor 2024 |
| **Sasia:** | 13 transferta për tu realizuar. |

**Kushtet e ofertës**

1. Oferta duhet të shprehet në Lek.
2. Subjekti duhet të lëshojë faturë të rregullt tatimore.
3. Çmimi i ofertës duhet të përfshijë të gjitha kostot që lidhen me realizimin e shërbimit si dhe detyrimet tatimore kundrejt shtetit.
4. Çmimi i ofertës përbën shifrën totale dhe mbetet i pandryshuar gjatë realizimit të shërbimit.
5. Pagesa për shërbimin do të realizohet vetëm nëpërmjet transfertës bankare.

# Vlerësimi i ofertave do të mbështetet duke pasur si referencë kryesore përmbushjen e specifikimeve teknike dhe çmimin më të ulët.

## Preferohen subjekte që kryejnë aktivitetin në Bashkinë Përmet.

Të gjithë kandidatët e interesuar (subjekte të licensuar) duhet të dërgojnë dokumentacionin e kërkuar si më poshtë:

1. Ftesa për ofertë e plotësuar
2. Kopje e licensës së subjektit dhe NIPT

Dokumentacioni i Ofertës do të dorëzohet nëpërmjet postës, dorazi ose i skanuar nëpërmjet e-mail, jo më vonë se data 12 Prill 2024, në adresën e mëposhtme:

### Adresa e dorëzimit të ofertës:

Shoqata “Vjosa Explorer”, Lagjia “Bajame”, Rruga “Kongresi i Përmetit”, nr. 31, sh. 6, Kati II, 6401, Përmet, Shqipëri.

vjosa.explorer@gmail.com

MIRËPRESIM OFERTEN TUAJ

# OFERTA

Emri i Subjektit

NIPT

Adresa

# Çmimi i ofruar për realizimin e transportit është:

|  |  |  |  |
| --- | --- | --- | --- |
| **Përshkrimi i produktit** | **Sasia (cop)** | **Çmimi për njësi në LEK (TVSH e****përfshirë)** | **Çmimi total në LEK (TVSH e****përfshirë)** |
| Transporti për ekipin e basketbollit Përmet, gjatë realizimit të aktiviteteve sportive në transfertë. Gjatë transfertave, ekipi përbëhet mesatarisht nga Trajneri, zv/trajneri, mjeku dhe 12 sportistë. | 13 |  |  |

**Data e ofertës / /**

# Firma/Vula